cyanic-selkie/wikianc huggingface dataset:
పిప్పలి
చరిత్ర
పిప్పలి గురించి ప్రాచీన కాలం నుండి ఆయుర్వేదంలో వాడుతున్నారు. ఆయుర్వేదంలో దాని ఔషధ, ఆహార గుణాలను వివరించారు. ఇది సా.పూ. ఆరవ లేదా ఐదవ శతాబ్దంలో గ్రీస్‌కు చేరుకుంది. అయితే హిప్పోక్రేట్స్ దీనిని మసాలాగా కాకుండా ఔషధంగా భావించాడు. కొలంబియన్ మార్పిడికి ముందు, గ్రీకులు, రోమన్లకు పిప్పలి ఒక ముఖ్యమైన, ప్రసిద్ధమైన మసాలా దినుసుగా ఉండేది.
నల్ల మిరియాల పురాతన చరిత్ర తరచుగా పిప్పలితో ముడిపడి ఉంటుంది. ఈ త్రెంటి మధ్య తికమక కూడా ఉండేది. థియోఫ్రాస్టస్ వృక్షశాస్త్రంపై చేసిన తొలి కృషిలో ఈ రెండింటినీ వేరు చేశాడు. రోమన్లకు రెండింటి గురించీ తెలుసు. వాళ్ళు రెంటినీ పైపర్ అనే పిలిచేవారు. ఎండిన నల్ల మిరియాలు, పిప్పలి ఒకే మొక్క నుండి వచ్చాయని ప్లినీ భావించాడు.
గుండ్రని, నల్ల మిరియాలు పన్నెండవ శతాబ్దం నుండి ఐరోపాలో పొడవైన మిరియాల (పిప్పలి)తో పోటీపడటం ప్రారంభించాయి. పద్నాలుగో శతాబ్ది నాటికి పిప్పలిని తొలగించి దాని స్థానాన్ని ఆక్రమించింది. నల్ల మిరియాల చౌకైన, మరింత ఆధారపడదగిన వనరుల కోసం చేసిన అన్వేషణ, ఆవిష్కరణ యుగానికి ఆజ్యం పోసింది.
అమెరికన్ ఖండాలను, మిరపకాయలనూ (స్పానిషులో పిమియంటో అంటారు) కనుగొన్న తర్వాత, పిప్పలికి ప్రజాదరణ మసకబారింది. కొన్ని మిరపకాయలు ఎండినప్పుడు, పొడవాటి మిరియాల (పిప్పలి) ఆకారాన్నీ, రుచినీ పోలి ఉంటాయి. ఐరోపాకు మరింత అనుకూలమైన ప్రదేశాలలో ఇది పెరుగుతుంది. నేడు, సాధారణ వాణిజ్యంలో పిప్పలి చాలా అరుదు.
వ్యుత్పత్తి
పెప్పర్ అనే పదం పిప్పలి అనే పదం నుండి ఉద్భవించింది. ఈ మొక్క భారతదేశానికి చెందినది. బెల్ పెప్పర్‌లో పెప్పర్ అనే పదం, పూర్తిగా భిన్నమైన మొక్కలను సూచిస్తుంది (క్యాప్సికమ్ కుటుంబంలో). అయితే ఆ పేరు వ్యుత్పత్తి కూడా ఇదే. ఆ వాడుక 16వ శతాబ్దంలో మొదలైంది.
వాడుక
link=//upload.wikimedia.org/wikipedia/commons/thumb/0/07/Piper_longum.jpg/220px-Piper_longum.jpg|కుడి|thumb| ఎండిన పిప్పలి link=//upload.wikimedia.org/wikipedia/commons/thumb/3/35/Pipramol.jpg/220px-Pipramol.jpg|కుడి|thumb| గంథోడ, పిప్పలి వేరు పిప్పలిని ఇప్పటికీ భారతీయ, నేపాలీ కూరగాయల ఊరగాయలు, కొన్ని ఉత్తర ఆఫ్రికా మసాలా మిశ్రమాలు, ఇండోనేషియా, మలేషియాల్లో వాడతారు. ఇది పిప్పలి అనే పేరుతో భారతీయ కిరాణా దుకాణాల్లో సులభంగా అందుబాటులో ఉంటుంది. పాకిస్తాన్ లోను, లక్నో లోనూ ప్రజలు తినే నిహారి వంటకంలో వాడే ప్రధానమైన మసాలా దినుసు పిప్పలి. మధ్యయుగ కాలంలో ఐరోపా వంటకాల్లో "స్ట్రాంగ్ పౌడర్" వంటి మసాలా మిశ్రమాలలో పిప్పలిని వాడినప్పటికీ, ప్రస్తుత కాలంలో దీన్ని చాలా అరుదుగా వాడతారు.
మూలాలు
/
శ్రీలీల (నటి)
శ్రీలీల (జననం 2001 జూన్ 14) భారతీయ సంతతికి చెందిన ఒక అమెరికన్ నటి. విజయవంతమైన తెలుగు, కన్నడ చిత్రాలలో నటించిన ఆమె 2019లో కిస్‌ చిత్రంతో అరంగేట్రం చేసింది. దీనికిగాను  SIIMA అవార్డ్స్ బెస్ట్ ఫిమేల్ డెబ్యూ – కన్నడ ఆమెకు వరించింది. ఆ తరువాత భరతే (2019), పెళ్లి సందD (2021), బై టూ లవ్ (2022) వంటి చిత్రాలలో నటించి మెప్పించింది.
జీవితం తొలి దశలో
2001 జూన్ 14 న యునైటెడ్ స్టేట్స్‌ లోని ఒక తెలుగు కుటుంబంలో శ్రీలీల జన్మించింది. ఆమె కర్ణాటకలోని బెంగుళూరు లో పెరిగారు. ఆమె తల్లి స్వర్ణలత బెంగళూరులో గైనకాలజిస్ట్. స్వర్ణలత పారిశ్రామికవేత్త సూరపనేని శుభాకరరావును వివాహం చేసుకుని, విడిపోయిన తర్వాత శ్రీలీల జన్మించింది. శ్రీలీల తన చిన్నతనంలోనే భరతనాట్యం నృత్యం లో శిక్షణ ప్రారంభించింది. ఆమె డాక్టర్ అవ్వాలని ఆకాంక్షించి, 2021 నాటికి ఎం.బి.బి.ఎస్ చివరి సంవత్సరంలో అడుగుపెట్టింది. శ్రీలీల 2022 ఫిబ్రవరిలో గురు, శోభిత అనే ఇద్దరు వికలాంగ పిల్లలను దత్తత తీసుకుంది. అనాథాశ్రమంలో వారిని చూసి చలించి శ్రీలీల ఇలా పసి పిల్లలను చేరదీయడం గమనార్హం.
కెరీర్
ఆమె తన ప్రీ-యూనివర్శిటీ కోర్సు మొదటి సంవత్సరంలో ఉన్నప్పుడు 2017లో తన తొలి చిత్రం కిస్ షూటింగ్‌ను ప్రారంభించింది. 2019లో కిస్ విడుదలై బాక్సాఫీసు వద్ద విజయవంతమైంది. ది న్యూ ఇండియన్ ఎక్స్‌ప్రెస్‌కి చెందిన ఎ. శారద, శ్రీలీల ఆత్మవిశ్వాసంతో అరంగేట్రం చేసిందని పేర్కొంది. టైమ్స్ ఆఫ్ ఇండియా విమర్శకుడు వినయ్ లోకేష్ కూడా ఆమె తన పాత్రలో మెరిసిందని పేర్కొన్నాడు. ఒక నెల తర్వాత, శ్రీమురళి సరసన ఆమె రెండవ చిత్రం భరతే విడుదలైంది. అరవింద్ శ్వేత ది న్యూస్ మినిట్ లో "శ్రీలీలా చాలా బాగుంది, నటన, స్క్రీన్ ప్రెజెన్స్ విషయానికి వస్తే శ్రీమురళితో పాటు తనదైన శైలిని కలిగి ఉంది." అని రాసారు. ది న్యూ ఇండియన్ ఎక్స్‌ప్రెస్ లో తిరిగి ఎ. శారద శ్రీలీల తన రెండవ చిత్రంలోనే కెమెరా ముందు ఎంతో సౌకర్యంగా ఉండడం, పాత్రలో జీవించడంపై కొనియాడారు,
ఇక తెలుగులోకి దర్శకేంద్రుడు రాఘవేంద్రరావు దర్శకత్వ పర్యవేక్షణలో వచ్చిన రొమాంటిక్ మ్యూజికల్ ఫిల్మ్ పెళ్లి సందD (2021) తో వచ్చింది. ఈ చిత్రం ప్రతికూల సమీక్షలను ఎదుర్కున్నా శ్రీలీల మాత్రం విమర్శకుల నుండి ప్రశంసలను అందుకోవడం విశేషం.
ఆమె తిరిగి 2022లో కన్నడ రొమాంటిక్ కామెడీ బై టూ లవ్‌లో నటించింది. ఇందులో ఆమె నటనను మెచ్చుకుంటూ పలు జాతీయ పత్రికలలో రివ్వ్యూలు వచ్చాయి. పెళ్లి సందD విజయం తర్వాత శ్రీలీలకు తెలుగు చిత్రాలలో పలు ఆఫర్లు వచ్చాయి. నిర్మాణ దశలో ఉన్న నాలుగు చిత్రాలకు ఆమె సంతకం చేసింది. ఆమె రవితేజ తో జంటగా నటించిన ధమాకా చిత్రం విడుదలకు సిద్ధమవుతోంది. ఆమె నవీన్ పోలిశెట్టి సరసన అనగనగా ఓ రాజు చిత్రంలో నటించింది. శ్రీలీల ఇంకా పేరు పెట్టని తెలుగు-కన్నడ ద్విభాషా చిత్రంలోనూ, వక్కంతం వంశీ దర్శకత్వంలో నితిన్‌ తోనూ కలిసి నటిస్తోంది.
మూలాలు
వర్గం:2001 జననాలు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:జీవిస్తున్న ప్రజలు
శానగొండ
సనగొండ, తెలంగాణ రాష్ట్రం, పెద్దపల్లి జిల్లా, ఓదెల మండలంలోని గ్రామం.
విద్యా సౌకర్యాలు
ఈ గ్రామంలో విద్యావంతులు ఎక్కువమంది ఉన్నారు.గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు పొత్కపల్లిలో ఉన్నాయి.సమీప జూనియర్ కళాశాల పాతకపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల జమ్మికుంటలోనూ ఉన్నాయి. సమీప మేనేజిమెంటు కళాశాల పెద్దపల్లిలోను, వైద్య కళాశాల, పాలీటెక్నిక్‌లు కరీంనగర్లోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం పెద్దపల్లిలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ప్రభుత్వ వైద్య సౌకర్యం
సనగొండలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సనగొండలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
సనగొండలో భూ వినియోగం కింది విధంగా ఉంది:
నీటిపారుదల సౌకర్యాలు
సనగొండలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
సనగొండలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, ప్రత్తి
చేతివృత్తులవారి ఉత్పత్తులు
వెదురు బుట్టలు
లయ
లయ లేదా రిథమ్ అనేది సంగీతంలో పునరావృతమయ్యే పల్స్ లేదా బీట్ ఉపయోగించడం ద్వారా సృష్టించబడుతుంది, ఇది శ్రావ్యత మరియు సామరస్యానికి పునాదిని అందిస్తుంది. రిథమ్ అనేక కళారూపాలలో ముఖ్యమైన భాగం, మరియు ఇది మన భావోద్వేగాలు మరియు శారీరక ప్రతిస్పందనలపై శక్తివంతమైన ప్రభావాన్ని చూపుతుంది. రిథమ్ అనేది ప్రతి ప్రధాన "బీట్" లేదా యాస మధ్య సమయం యొక్క నిడివిని సూచిస్తుంది, ఉదాహరణకు సంగీతం యొక్క భాగం. ఇది లయను రూపొందించే శబ్దాలు మరియు నిశ్శబ్దాల క్రమం. సాధారణ, సమంగా ఉండే బీట్‌ల సమూహం యొక్క మొదటి బీట్ సాధారణంగా బీట్ల కంటే బలంగా అనిపిస్తుంది. మనం సంగీతాన్ని వ్రాసేటప్పుడు, మనం ప్రతి సమూహాన్ని బార్‌లలో ఉంచుతాము (లేదా "కొలతలు").
లయలు వేర్వేరు నమూనాలను కలిగి ఉంటాయి, వీటిని చప్పట్లు కొట్టటం ద్వారా సూచించవచ్చు. పాశ్చాత్య సంగీతంలో, ఈ నమూనాలు సాధారణం:
సంగీతంలో, సంగీత గురువు సంగీతం యొక్క టెంపో లేదా వేగాన్ని సూచించడానికి కర్ర లేదా వారి చేతులను ఉపయోగించి సమయాన్ని కొడతారు మరియు ఈ బీట్‌కు సంబంధించి సంగీతం యొక్క లయ ప్లే చేయబడుతుంది లేదా పాడబడుతుంది. గురువు యొక్క కదలికలు ప్రదర్శనకారులకు సంగీతం యొక్క డైనమిక్స్, పదజాలం మరియు ఇతర వ్యక్తీకరణ అంశాలను సూచించడంలో సహాయపడతాయి, ఇది ఏకీకృత వివరణను అనుమతిస్తుంది. స్థిరమైన బీట్‌ను ఉంచడం ద్వారా, గురువు ప్రదర్శన అంతటా లయ యొక్క స్థిరమైన భావాన్ని కొనసాగించడంలో సహాయపడుతుంది, ప్రేక్షకులకు సమన్వయ మరియు చక్కగా వ్యవస్థీకృత సంగీత అనుభవాన్ని సృష్టిస్తుంది.
సంగీతకళాకారులందరూ మంచి లయను కలిగి ఉండాలి. లయబద్ధంగా ఆడటానికి లేదా పాడటానికి వారు తమ మదిలో స్థిరమైన బీట్‌ను ఉంచుకోవాలి ఇతరులతో కలిసి సమూహాల్లో ఆడుతున్నట్లయితే గురువు చెప్పినట్లుగా తోటి కళాకారులతో పాటుగా లయబద్ధంగా ఆడగలగాలి లేదా పాడగలగాలి లేదా ఆడుతూ పాడగలగాలి.
తమంతట తాముగా ఆడుకునే వ్యక్తులు స్థిరమైన బీట్‌తో ఆడేందుకు మెట్రోనొమ్‌తో ప్రాక్టీస్ చేయవచ్చు. అయినప్పటికీ, సంగీతకారులు రుబాటో (రిథమిక్ ఫ్రీడమ్)ను కూడా ఉపయోగిస్తారు. రుబాటోను సమర్థవంతంగా ఉపయోగించడం నేర్చుకోవడానికి అనుభవం మరియు సంగీతం మరియు దాని లయ నిర్మాణంపై లోతైన అవగాహన, అలాగే సంగీత అంతర్ దృష్టి మరియు కళాత్మకత అవసరం. ఇది అనుభవంతో నేర్చుకునే విషయం.
సంగీతంలో లయ అనుభూతి మరియు ప్రతిస్పందించే సామర్థ్యం మానవ అనుభవం యొక్క ప్రాథమిక అంశం. స్ట్రోక్ లేదా ఇతర మెదడు గాయం కారణంగా భాషను మాట్లాడే లేదా అర్థం చేసుకునే సామర్థ్యాన్ని కోల్పోయిన వ్యక్తులు కూడా సంగీతంలో రిథమిక్ నమూనాలను తరచుగా అనుభూతి చెందుతారు మరియు ప్రతిస్పందిస్తారు. ఎందుకంటే మెదడులోని వివిధ ప్రాంతాలలో భాష కాకుండా రిథమ్ ప్రాసెస్ చేయబడుతుంది మరియు ఇతర అభిజ్ఞా విధులు బలహీనంగా ఉన్నప్పుడు కూడా లయను గ్రహించే మరియు ప్రతిస్పందించే సామర్థ్యం తరచుగా సంరక్షించబడుతుంది.
ఇతర
లయ భావన సంగీతానికి మాత్రమే పరిమితం కాదు మరియు జీవితంలోని అనేక విభిన్న అంశాలకు అన్వయించవచ్చు. రిథమ్ అనేది తప్పనిసరిగా క్రమబద్ధత మరియు పునరావృతం యొక్క నమూనా, ఇది మానవ అనుభవంలోని అనేక విభిన్న రంగాలలో కనుగొనబడుతుంది. లయను అర్థం చేసుకోవడం మరియు ప్రశంసించడం ద్వారా, మన చుట్టూ ఉన్న ప్రపంచం యొక్క అంతర్లీన నిర్మాణం మరియు డైనమిక్స్‌పై లోతైన అంతర్దృష్టిని పొందవచ్చు.
గుండె సాధారణంగా లయబద్ధంగా కొట్టుకుంటుంది మరియు అది లేనప్పుడు, అది ఆరోగ్య సమస్యకు సంకేతం. భూమిపై 24 గంటల కాంతి-చీకటి చక్రానికి సంబంధించి జీవించే ప్రతిదీ లయబద్ధంగా ఉంటుంది. చంద్రుని యొక్క గురుత్వాకర్షణ శక్తి అలలు ఒక క్రమమైన, పునరావృత నమూనాలో పెరగడానికి మరియు తగ్గడానికి కారణమవుతుంది. ఈ నమూనాలను టైడల్ రిథమ్‌లుగా సూచిస్తారు. చంద్రుడు తన నెలవారీ దశలు మరియు భూమి చుట్టూ కక్ష్య వంటి దాని స్వంత చక్రాలు మరియు లయలను కూడా కలిగి ఉంటాడు. ఈ లయలు ఆటుపోట్లు మరియు కొన్ని జంతువుల ప్రవర్తనలతో సహా భూమిపై వివిధ సహజ దృగ్విషయాలపై ప్రభావం చూపుతాయి.
కొన్నిసార్లు రిథమ్ అనే పదాన్ని సంగీతం యొక్క సాధారణ ప్రవాహం లేదా సాధారణంగా జీవితం ("ది రిథమ్ ఆఫ్ లైఫ్") అని అర్థం చేసుకోవడానికి మరింత సాధారణ అర్థంలో ఉపయోగించబడుతుంది.
మూలాలు
వర్గం:సంగీతం
రాహి సర్నొబట్
రహి జీవన్ సర్నోబట్ (జననం 1990 అక్టోబర్ 30) 25 మీటర్ల పిస్టల్ షూటింగ్ విభాగంలో భారత దేశం తరపున పోటీ పడుతున్న క్రీడాకారిణి. 2013, 2019 సంవత్సరాలలో జరిగిన ఐఎస్ఎస్ఎఫ్ వరల్డ్ కప్ షూటింగ్ ఛాంపియన్ షిప్‌ లో ఆమె రెండు సార్లు ఛాంపియన్‌గా నిలిచింది. 2019లో జరిగిన ఐఎస్ఎస్ఎఫ్ వరల్డ్ కప్‌లో సాధించిన విజయంతో ఆమె 2021లో టోక్యోలో జరగనున్న ఒలంపిక్స్‌ కు అర్హత సాధించింది.
వ్యక్తిగత జీవితం, నేపథ్యం
రాహి 1990 అక్టోబర్ 30న మహారాష్ట్రలోని కొల్హాపూర్‌లో జన్మించింది. ఆమె చదువుకునే రోజుల్లోనే ఎన్‌సిసి (నేషనల్ కాడెట్ క్రాప్స్ ) శిక్షణలో భాగంగా తుపాకుల గురించి తెలుసుకుంది. షూటింగ్‌లో ఆమె చిన్నతనం నుంచే సహజ సిద్ధమైన నైపుణ్యాన్ని కల్గి ఉండేది.
తన పాఠశాలలోనే చదువుతున్న యశశ్వని సావంత్, 2006లో ఆస్ట్రేలియాలో జరిగిన కామన్ వెల్త్ పోటీల్లో స్వర్ణం సాధించడం ఈమెలో మరింత ప్రేరణ కల్గించింది. మొదటి సారిగా తుపాకిని చేత బట్టినప్పుడు ఉద్విక్తకు ఇదే తన జీవిత పరమార్థం అదే అని అనిపించిందట.
షూటింగ్‌ ప్రారంభించిన తొలి రోజుల్లో తన సొంత ఊరైన కొల్హాపూర్లో సరైన సౌకర్యాలు లేకపోవడంతో ఉన్నవాటితోనే సరిపెట్టుకోవాల్సి వచ్చేది. కానీ ఆమె కుటుంబసభ్యులు రాహి కు అన్ని విధాల అండగా నిలిచారు. ఆ తర్వాత మెరుగైన శిక్షణ సౌకర్యాలున్న ముంబై కి వెళ్లాలని నిర్ణయించుకుంది.
వృత్తిపరమైన విజయాలు
2008లో పూణే లో జరిగిన యూత్ కామన్వెల్త్ క్రీడల లో 25 మీటర్ల పిస్టల్ షూటింగ్ ఈవెంట్‌లో ఆమె బంగారు పతకం సాధించడం రాహి క్రీడా ప్రయాణంలో కీలక మలుపని చెప్పవచ్చు.
2011లో ఫోర్ట్ బెన్నింగ్‌లో జరిగిన ఐఎస్ఎస్ఎఫ్  వరల్డ్ కప్‌లో ఆమె కాంస్య పతకం సాధించడం ఆమె క్రీడా జీవితం లో మరో కీలకమైన ఘట్టం. ఆ తర్వాత ఆమె 2012 లండన్ ఒలింపిక్స్‌ లో భారత్‌కు ప్రాతినిధ్యం వహించి 19 వ స్థానంలో నిలిచింది. అయితే ఆమె ఏ మాత్రం నిరాశ పడకుండా కష్టపడి సాధన చేసింది. ఆమె ప్రయత్నాలు ఫలించాయి. 2013లో దక్షిణ కొరియా లోని చాంగ్‌వాన్‌లో జరిగిన ఐఎస్ఎస్ఎఫ్ ప్రపంచ కప్‌లో ఆమె బంగారు పతకం సాధించింది.
2015లో జరిగిన ప్రమాదం ఆమె కెరియర్‌ను నిజంగానే ప్రమాదంలో పడేసింది. మోచేయికి తగిన గాయం నయమయ్యేందుకు సుమారు రెండేళ్లు పట్టింది. ఆ తరువాత ఆమె తిరిగి భారత జాతీయ జట్టులో చేరింది. జర్మనీ కి చెందిన కోచ్ ముంఖ్ బాయర్ డోర్జ్‌సురెన్‌తో కలిసి పనిచేయడం ప్రారంభించింది, సర్నోబట్ శారీరకంగా, మానసికంగా దృఢంగా తయారవడంలో ఆమె పాత్ర మరువ లేనిది. 2012 ఒలింపిక్స్‌లో ‌రాహి పై పోటీ చేసిన క్రీడాకారిణుల్లో డోర్జ్‌ సురెన్ కూడా ఒకతి.
ఆ తరువాత, 2018లో జరిగిన ఆసియా క్రీడల్లో రాహి స్వర్ణ పతకం సాధించింది. దీంతో ఆసియా క్రీడల లో షూటింగ్‌లో వ్యక్తిగత బంగారు పతకం సాధించిన తొలి భారతీయ మహిళగా ఆమె నిలిచింది. 2018 లో షూటింగ్‌లో సాధించిన విజయాలకు ఆమెకు అర్జున అవార్డు లభించింది.
మూలాలు
వర్గం:షూటింగ్ క్రీడాకారిణులు వర్గం:1990 జననాలు
శోభన సమర్థ్
ఆమె మొదటగా మరాఠీ చిత్రసీమ లో అడుగుపెట్టింది. తన మొదటి హిందీ చిత్రం నిగహెన్ నఫ్రత్ 1935లో విడుదలైంది. 1943లో రామ్ రాజ్య చిత్రంలో సీత పాత్ర పోషించి అందరికి చిరకాలం గుర్తుండిపోయింది. ఆమె కళలకు చేసిన కృషికి 1997లో ఫిల్మ్‌ఫేర్ ప్రత్యేక అవార్డు తో సత్కరించింది.
ఆమె కుమార్తెలు నూతన్, తనూజ కెరీర్‌ను ప్రారంభించిన జంట చిత్రాలకు స్వయంగా దర్శకత్వం వహించి, నిర్మించింది శోభన సమర్థ్.
వ్యక్తిగత జీవితం
ముంబైకి చెందిన దర్శకుడు, సినిమాటోగ్రాఫర్ కుమార్‌సేన్ సమర్థ్‌ను శోభన వివాహం చేసుకుంది. వారికి నూతన్, తనూజ, చతుర అనే ముగ్గురు కుమార్తెలు, ఒక కుమారుడు జైదీప్ ఉన్నారు. అయితే ఈ జంట స్నేహపూర్వకంగా విడిపోయారు. ఆ తరువాత నటుడు మోతీలాల్ రాజ్‌వంశ్‌తో ఆమెకు అనుబంధం ఏర్పడింది.
ఆమె ఇద్దరు కుమార్తెలు నూతన్, తనూజ కూడా నటీమణులు అయ్యారు. ఆమె మరో కుమార్తె చతుర కళాకారిణి. ఆమె కుమారుడు జైదీప్ ప్రకటనల చిత్ర నిర్మాత.
నూతన్ కుమారుడు మోహ్నీష్ బహల్ కూడా నటుడే, అలాగే తనూజా కుమార్తెలు కాజోల్, తనీషా ముఖర్జీ కూడా నటనారంగంలోనే ఉన్నారు. నటుడు అజయ్ దేవగన్‌ను కాజోల్ వివాహం చేసుకుంది. తనూజ భారతీయ దర్శకుడు, రచయిత, నిర్మాత కూడా అయిన షోము ముఖర్జీని వివాహం చేసుకుంది. 2000లో క్యాన్సర్‌తో శోభన సమర్థ్ మరణించింది.
మూలాలు
వర్గం:భారతదేశంలో క్యాన్సర్ మరణాలు వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:భారత మహిళా చలనచిత్ర దర్శకులు వర్గం:1916 జననాలు వర్గం:2000 మరణాలు వర్గం:మరాఠీ సినిమా నటీమణులు వర్గం:హిందీ భాషా చిత్ర దర్శకులు వర్గం:భారత మహిళా చలనచిత్ర నిర్మాతలు వర్గం:మరాఠీ చిత్ర నిర్మాతలు
మణి కృష్ణస్వామి
మణి కృష్ణస్వామి, ( 1930 ఫిబ్రవరి 3 – 2002 జూలై 12) తమిళనాడుకు చెందిన కర్ణాటక గాత్ర సంగీత విద్వాంసురాలు.
జీవిత విశేషాలు
ఈమె జన్మనామం మణి పేరిందేవి. ఇతని తండ్రి లక్ష్మీనరసింహాచారి వెల్లూర్ సంగీత సభకు కార్యదర్శిగా పనిచేశాడు. ఈమెకు 6 ఏళ్ళ వయసులో ఈమె తల్లి మరగతవల్లి ఈమెకు వయోలిన్ నేర్పించింది. ఈమె భర్త కృష్ణస్వామి కళోద్ధారకుడు.
కర్ణాటక సంగీతంలో శిక్షణ
ఈమె ప్రథమ గురువు గోపాలాచారి ఈమె కుటుంబ స్నేహితుడు. ఈమె బాల్యంలోనే 500కు పైగా పాటలను నేర్చుకుంది. ఈమె హైస్కూలు చదువు ముగిసిన తర్వాత చెన్నై, అడయార్‌లోని "కళాక్షేత్ర"లో "సంగీత శిరోమణి" కోర్సులో చేరింది. కళాక్షేత్రలో ఈమె రుక్మిణీదేవి అరండేల్, టైగర్ వరదాచారి, పాపనాశం శివన్ వంటి దిగ్గజాలనుండి ప్రభావితమయ్యింది. ఈమె కళాక్షేత్రలో మైసూరు వాసుదేవాచార్య, బడలూర్ కృష్ణమూర్తిశాస్త్రి, టైగర్ వరదాచారి, ముసిరి సుబ్రహ్మణ్య అయ్యర్, పాపనాశం శివంల వద్ద శిక్షణ పొంది సంగీతంలో రాటుదేలింది. ఈమె "ముసిరి సంప్రదాయా"న్ని పాటిస్తూ తన గురువు ముసిరి సుబ్రహ్మణ్య అయ్యర్ కృతులను ప్రచారం చేసింది.
సంగీత ప్రస్థానం
భారత ప్రభుత్వం సోవియట్ యూనియన్‌(1989)లో, జర్మనీ(1991)లో జరిగిన భారతీయ ఉత్సవాలలో సంగీత ప్రదర్శనలు ఇవ్వడానికి ఈమెను ఎంపిక చేసింది. ఈమె భారతదేశంలో, విదేశాలలో అనేక సంగీత కచేరీలను నిర్వహించింది. శాన్‌ఫ్రాన్సిస్కో విశ్వవిద్యాలయంలో కొంత కాలం విజిటింగ్ ప్రొఫెసర్‌గా పనిచేసింది. తిరుమల తిరుపతి దేవస్థానం ఆస్థాన విద్వాంసురాలిగా ఈమె సేవలను అందించింది. ఈమె ఆలపించిన "సౌందర్యలహరి" కర్ణాటక సంగీత విమర్శకులచేత ఒక "సంగీత నిధి"గా కొనియాడబడింది. ఈమె ప్రాకృతభాషలో దేశికర్ రచించిన అచుత్య శతకాన్ని శ్రావ్యంగా ఆలపించింది.
మరణం
ఈమె 2002, జూలై 12వ తేదీన గుండెపోటుతో మరణించింది.
బయటి లింకులు
వర్గం:కర్ణాటక సంగీత విద్వాంసులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:పద్మశ్రీ పురస్కారం పొందిన తమిళనాడు మహిళలు వర్గం:తమిళనాడు మహిళా గాయకులు వర్గం:కళైమామణి పురస్కార గ్రహీతలు
ఇషా సింగ్
2018లో 10 మీటర్ల ఎయిర్ పిస్టర్ విభాగంలో ఆమె జాతీయ ఛాంపియన్‌గా నిలిచింది. కేవలం 13 ఏళ్ల ప్రాయంలోనే ఆమె ఈ ఘనత సాధించడం విశేషం. ఆమె కేవలం 10 మీటర్ల ఎయిర్ పిస్టల్ విభాగంలోనే కాకుండా, 25 మీటర్ల స్టాండర్డ్ పిస్టల్, 25 మీటర్ల పిస్టల్  విభాగంలోనూ పోటీ పడుతుంటారు. ప్రస్తుతం ఆమె త్వరలో జరగబోయే టోక్యో ఒలంపిక్స్‌కు ప్రాతినిద్యం వహిస్తున్న జాతీయ జట్టుకు అందిస్తున్న శిక్షణ శిబిరానికి కూడా ఎంపికయ్యాంది.
2022లో జర్మనీలో జరిగిన జూనియర్‌ ప్రపంచకప్‌ షూటింగ్‌ టోర్నీలో మూడు స్వర్ణ పతకాలు సాధించింది. మే 13న జరిగిన మహిళల 10మీటర్ల ఎయిర్‌ పిస్టల్‌ టీమ్‌ ఈవెంటులో ఇషాసింగ్‌, మను భాకర్‌, పాలక్‌తో కూడిన భారత త్రయం 16-8 తేడాతో జార్జియాపై అద్భుత విజయం సాధించింది.
వ్యక్తిగత జీవితం, నేపథ్యం
సచిన్ సింగ్, శ్రీలతల ఏకైక కుమార్తె ఇషా సింఘ్. 2005, జనవరి 1న హైదరాబాద్‌లో ఆమె జన్మించింది. సచిన్ ర్యాలీ డ్రైవర్. షూటింగ్‌ కన్నా ముందు ఇషాకు గో కార్టింగ్, బ్యాడ్మింటన్, టెన్నిస్, స్కేటింగ్‌లో క్రీడల్లో కూడా ప్రవేశం ఉంది. గచ్చిబౌలీ స్టేడియంలోని షూటింగ్ రేంజ్‌ను చూసిన తర్వాత షూటింగ్ పట్ల ఎక్కడ లేని ఆసక్తిని ప్రదర్శించిన ఆమె దాన్నే కెరియర్‌గా ఎంచుకుంది. స్టేడియంకి వెళ్లాలంటే గంటల కొద్దీ ప్రయాణం చెయ్యాలి. మరో దారి లేకపోవడంతో రైల్లో వెళ్ళేది. అయితే ఇంటి వద్ద ప్రాక్టీస్ కోసం ఆమె తండ్రి పేపర్ టార్గెట్ రేంజ్‌ను సిద్ధం చేశాడు. ఆ తర్వాత ఆమె మహారాష్ట్రలోని పూణెలో ఒలంపిక్ మాజీ విజేత గగన్ నారంగ్ నిర్వహిస్తున్న గ్లోరీ అకాడమీకి శిక్షణ కోసం వెళ్ళింది.
షూటింగ్ కొసం తన చిన్న నాటి సరదాలను త్యాగం చెయ్యాల్సి వచ్చిందంటుంది ఇషా. అయితే ఆ క్రీడ పట్ల తనకు ఉన్న ఇష్టం తన దృష్టిని మరోవైపు మరలకుండా చేసిందని చెప్పింది.తన తల్లిదండ్రుల ప్రేరణ కారణంగా తాను ఈ స్థాయికి చేరుకోగల్గానన్నది ఆమె మాట. తన బిడ్డ నిరంతరం వెన్నంటి ఉంటూ ప్రోత్సహిస్తున్న ఆమె తండ్రి బిడ్డ కెరియర్ కోసం తన మెటార్ స్పోర్ట్స్ కెరియర్‌ని ఫణంగా పెట్టారు. తండ్రి, కూతుళ్లు ఇద్దరూ పోటీల  కోసం వెళ్లినప్పుడు ఆయన నిర్వహిస్తున్న క్రీడా సామాగ్రీ దుకాణాన్ని చూసుకుంటారు ఆమె తల్లి శ్రీలత.
కోవిడ్-19పై పోరాటంలో భాగంగా పీఎం-కేర్స్ ఫండ్‌కి 30వేల రూపాయలు ఇస్తున్నట్లు ప్రకటించారు.
దేశంలో అత్యుత్తమ ప్రతిభ కనబరిచే 18 ఏళ్లలోపు పిల్లలకు ఇచ్చే అత్యుత్తమ పురస్కారం ప్రధాన మంత్రి రాష్ట్రీయ బాల పురస్కార్‌ను కూడా అందుకున్నారు ఇషా.
మూలాలు
వర్గం:షూటింగ్ క్రీడాకారిణులు వర్గం:హైదరాబాదు జిల్లా మహిళలు వర్గం:హైదరాబాదు జిల్లా మహిళా క్రీడాకారులు
రాజ్ కహాని
రాజ్ కహాని 2023లో విడుదలైన తెలుగు సినిమా. భార్గవి క్రియేషన్స్ బ్యానర్‌పై భాస్కర రాజు, ధార్మికన్ రాజు నిర్మించిన ఈ సినిమాకు రాజ్ కార్తికేన్ దర్శకత్వం వహించాడు. రాజ్ కార్తికేన్, చంద్రికా అవస్తి, సోనియా సాహా, ప్రియా పాల్ ప్రధాన పాత్రల్లో నటించిన ఈ సినిమా ట్రైలర్‌ను తెలంగాణ సినిమాటోగ్రఫీ మంత్రి తలసాని శ్రీనివాస్ యాదవ్ 2023 మార్చి 20న విడుదల చేయగా, సినిమా మార్చి 24న విడుదలైంది.
మూలాలు
వర్గం:2023 తెలుగు సినిమాలు
ఈస్టర్
ఈస్టర్ డే అనేది క్రైస్తవ క్యాలెండర్‌లో ముఖ్యమైన రోజు, యేసుక్రీస్తు పునరుత్థానాన్ని జరుపుకుంటారు. ఇది సాధారణంగా మార్చి 22 మరియు ఏప్రిల్ 25 మధ్య వచ్చే వసంత విషువత్తు తరువాత వచ్చే మొదటి పౌర్ణమి తర్వాత మొదటి ఆదివారం నాడు జరుపుకుంటారు. పవిత్ర బైబిల్ యేసుక్రీస్తు పునరుత్థానానికి దారితీసిన మరియు అనుసరించే సంఘటనలను వివరిస్తుంది, విశ్వాసులకు గొప్ప మరియు శక్తివంతమైన కథనాన్ని అందిస్తుంది.
శిలువ వేయబడిన ప్రదేశంలో, యేసును సిలువకు వ్రేలాడదీయడం మరియు చనిపోవడానికి వదిలివేయబడింది. అతను చాలా గంటలు అక్కడే వేలాడదీసాడు, తీవ్రమైన శారీరక నొప్పిని మరియు అవమానాన్ని భరిస్తూ, చివరకు "నా దేవా, నా దేవా, నీవు నన్ను ఎందుకు విడిచిపెట్టావు?" (మత్తయి 27:46) అంటూ శిలువ మరణం పొందెను. అప్పుడు అతను తన ఆత్మను విడిచిపెట్టి మరణించాడు.
అయితే మూడో రోజు ఓ అద్భుతం జరిగింది. యేసు అనుచరులుగా ఉన్న స్త్రీలు ఆయన శరీరాన్ని సుగంధ ద్రవ్యాలు మరియు నూనెలతో అభిషేకించడానికి సమాధి వద్దకు వెళ్లారు, కాని వారు వచ్చినప్పుడు, రాయి దొర్లినట్లు మరియు సమాధి ఖాళీగా ఉందని వారు కనుగొన్నారు. అకస్మాత్తుగా, ఇద్దరు దేవదూతలు వారికి కనిపించి, "మీరు చనిపోయినవారిలో జీవించి ఉన్నవారి కోసం ఎందుకు చూస్తున్నారు? అతను ఇక్కడ లేడు, అతను లేచాడు!" (లూకా 24:5-6) అని చెప్పడం జరిగింది.
స్త్రీలు ఏమి జరిగిందో చెప్పడానికి శిష్యుల వద్దకు త్వరపడి తిరిగి వచ్చారు, మరియు వెంటనే, యేసు స్వయంగా వారికి కనిపించాడు. అతను తన చేతులు మరియు కాళ్ళపై ఉన్న గాయాలను వారికి చూపించాడు మరియు వారితో భోజనం చేశాడు, అతను దెయ్యం లేదా భ్రాంతి కాదు, నిజమైన, జీవించి ఉన్న వ్యక్తి అని నిరూపించాడు. యేసును మళ్లీ చూసినందుకు శిష్యులు ఎంతో సంతోషించారు, ఆయనపై వారి విశ్వాసం పునరుద్ధరించబడింది.
యేసుక్రీస్తు పునరుత్థానం క్రైస్తవ చరిత్రలో ఒక కీలకమైన సంఘటన. ఇది అతని దైవత్వానికి మరియు శతాబ్దాల క్రితం చేసిన ప్రవచనాల నెరవేర్పుకు అంతిమ రుజువు. ఇది విశ్వాసులకు ఆశ మరియు కొత్త జీవితానికి చిహ్నంగా ఉంది, మరణం అంతం కాదని మరియు విముక్తి మరియు పునరుద్ధరణకు ఎల్లప్పుడూ అవకాశం ఉందని నిరూపిస్తుంది.
ఈస్టర్ కథను వివిధ క్రైస్తవ తెగల ద్వారా వివిధ మార్గాల్లో తిరిగి చెప్పబడింది మరియు జరుపుకుంటారు, అయితే ప్రాథమిక అంశాలు అలాగే ఉంటాయి. అనేక చర్చిలు ఈస్టర్ ఆదివారం నాడు ప్రత్యేక సేవలను నిర్వహిస్తాయి, ఇందులో సంగీతం, ప్రార్థన మరియు బైబిల్ నుండి పఠనాలు ఉంటాయి. అత్యంత ప్రసిద్ధ ఈస్టర్ శ్లోకం, "క్రీస్తు ప్రభువు ఈ రోజు లేచాడు", ప్రపంచంలోని అనేక చర్చిలలో పాడతారు
మతపరమైన ఆచారాలతో పాటు, గుడ్డు వేట, చాక్లెట్ బన్నీలు మరియు వసంత పండుగలు వంటి లౌకిక సంప్రదాయాలకు కూడా ఈస్టర్ సమయం. ఈ సంప్రదాయాలు వసంతకాలం మరియు సంతానోత్పత్తి యొక్క అన్యమత వేడుకలలో వాటి మూలాలను కలిగి ఉన్నాయి, అయితే అవి శతాబ్దాలుగా క్రైస్తవ ఈస్టర్ వేడుకలలో చేర్చబడ్డాయి.
క్లుప్తముగా, ఈస్టర్ డే అనేది ప్రపంచవ్యాప్తంగా ఉన్న క్రైస్తవులకు గొప్ప ప్రాముఖ్యత మరియు వేడుకల సమయం. యేసుక్రీస్తు పునరుత్థానం క్రైస్తవ విశ్వాసానికి మూలస్తంభం, మరియు దాని ఆశ మరియు కొత్త జీవితం యొక్క సందేశం ప్రతిచోటా విశ్వాసులకు ఓదార్పు మరియు ప్రేరణ యొక్క మూలం. వర్గం:క్రైస్తవ మతము
వీరఖడ్గం (2023 సినిమా)
వీరఖడ్గం 2023లో విడుదలైన తెలుగు సినిమా. వీవీవీ ప్రొడక్షన్స్‌ బ్యానర్‌పై కె.కోటేశ్వరరావు నిర్మించిన ఈ సినిమాకు ఎంఏ చౌదరి దర్శకత్వం వహించాడు. సృష్టి డాంగే, బ్రహ్మానందం, సత్య ప్రకాష్‌, ఆనంద్‌ రాజ్‌, మదన్‌ ప్రధాన పాత్రల్లో నటించిన ఈ సినిమా మార్చి 31న విడుదలైంది.
మూలాలు
వర్గం:2023 తెలుగు సినిమాలు
పంచుమర్తి అనురాధ
పంచుమర్తి అనురాధ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2023లో ఆంధ్రప్రదేశ్ శాసనమండలికి జరిగిన ఎమ్మెల్యే కోటా నుండి ఎమ్మెల్సీగా ఎన్నికైంది.
జననం, విద్యాభాస్యం
పంచుమర్తి అనురాధ 1974లో స్వర్గం పుల్లారావు, లక్ష్మి దంపతులకు జన్మించింది. ఆమె తండ్రి ప్రభుత్వ ఉద్యోగి కావడంతో బదిలీలు కారణంగా ప్రాథమిక విద్య హైదరాబాద్ సెయింట్ ఆన్స్ పాఠశాలలో, ఆ తర్వాత ఆయనకు బదిలీ కావడంతో అట్కిన్‌సన్‌ హైస్కూల్‌ లో పాఠశాల విద్యను,స్టెల్లా కాలేజీల ఇంటర్ విద్యను విజయవాడలో పూర్తి చేసి, గుంటూరు జేకేసీ కళాశాలలో బీఎస్సీ ఎలక్ట్రానిక్స్ పూర్తి చేసింది. ఆమెకు డిగ్రీ చివరి సంవత్సరంలో పారిశ్రామికవేత్త శ్రీధర్ తో వివాహం జరిగింది. అనూరాధ వివాహానంతరం ఆచార్య నాగార్జున విశ్వవిద్యాలయం నుంచి జర్నలిజంలో పోస్ట్ గ్రాడ్యుయేషన్ పూర్తి చేసింది.
రాజకీయ జీవితం
పంచుమర్తి అనురాధ తెలుగుదేశం పార్టీ ద్వారా రాజకీయాల్లోకి అడుగుపెట్టింది. ఆమె 2000లో విజయవాడ మున్సిపల్‌ కార్పొరేషన్‌ మేయర్‌ స్థానం బీసీ మహిళకు రిజర్వ్‌ కావడంతో టీడీపీ అక్కడ బీసీ మహిళా అభ్యర్థి కోసం అన్వేషిస్తోందని తెలియడంతో మేయర్‌ టికెట్‌ కోసం దరఖాస్తు చేసుకోగా 18 మంది పోటీ పడినా విద్యాధికురాలు కావడంతో చంద్రబాబు నాయుడు ఆమెకు టికెట్‌ ఖరారు చేశాడు.
అనూరాధ 2000లో విజయవాడ కార్పొరేషన్‌ ఎన్నికల్లో పోటీ చేసి  6800 ఓట్ల మెజారిటీతో గెలిచి మేయర్‌గా ఎన్నికైంది. మేయర్‌గా ఎన్నికైన నాటికీ ఆమె వయసు 26 సంవత్సరాలు. దేశంలోనే అత్యంత పిన్నవయస్కురాలైన మేయర్‌గా ఆమె లిమ్కా బుక్‌ ఆఫ్‌ రికార్డ్స్‌లో నమోదైంది.
పంచుమర్తి అనురాధ ఆ తరువాత పార్టీ కార్యదర్శిగా, అధికార ప్రతినిధిగా, రాష్ట్ర మహిళా ఫైనాన్స్‌ కార్పొరేషన్‌ చైర్‌పర్సన్‌గా పనిచేసి 2023లో ఆంధ్రప్రదేశ్ శాసనమండలికి జరిగిన ఎమ్మెల్యే కోటా నుండి టీడీపీ అభ్యర్థిగా పోటీ చేసి ఎమ్మెల్సీగా ఎన్నికైంది.
మూలాలు
వర్గం:తెలుగుదేశం పార్టీ రాజకీయ నాయకులు
పద్యప్రభంజనం
పద్య ప్రభంజనం దేశభక్తి అంశంపై అవుసుల భానుప్రకాశ్ సంపాదకత్వంలో వెలువడిన పద్య బృహత్సంకలనం. ఈ పుస్తకంలో రాష్ట్రేతర కవుల రచనలు ఉండినప్పటికీ, అవి స్వల్పమే, తెలంగాణ జిల్లాల కవుల రచనలే ఈ పుస్తకంలో అధికం. సుమారు 610 మంది కవుల రచనలతో 624 పేజీలతో వెలువడిన బృహత్సంకలనం ఇది. ఈ గ్రంథాన్ని మెతుకు సీమ సాహితీ సాంస్కృతిక సంస్థ సంగారెడ్డి ప్రచురించింది. ఈ సంకలనం డిసెంబర్ 2020 లో వెలువడింది. ఆచార్య కసిరెడ్డి, ఆచార్య బేతవోలు రామబ్రహ్మం ఈ గ్రంథానికి మార్గదర్శనం చేశారు. కంది శంకరయ్య, డాక్టర్ అయాచితం నటేశ్వరశర్మ, డాక్టర్ గండ్ర లక్ష్మణరావు, దోరవేటి చెన్నయ్య, గుండు మధుసూదన్, పి విట్టుబాబు సంపాదక మండలిగా వ్యవహరించారు. ఆదిలాబాద్ నుండి డాక్టర్ మాడుగుల నారాయణ మూర్తి, కరీంనగర్ నుండి నంది శ్రీనివాస్, ఖమ్మం నుండి ఎన్. సి. ఎచ్. చక్రవర్తి, నల్గొండ నుండి సాగర్ల సత్తయ్య, నిజామాబాద్ నుండి  ఎన్. సాయి ప్రసాద్, మహబూబ్ నగర్ నుండి అంబటి భానుప్రకాష్, బస్వోజు సుధాకర్ ఆచారి, మెదక్ నుండి వడ్ల రాజయ్య, వర్కోలు లక్ష్మయ్య,  రంగారెడ్డి నుండి గోగులపాటి కృష్ణమోహన్, జి కృష్ణ గౌడ్,  వరంగల్ నుండి గుండు మధుసూదన్,  హైదరాబాద్ నుండి డాక్టర్ మరుమాముల దత్తాత్రేయ శర్మ, రాష్ట్రేతర ప్రాంతాల నుండి పి. విట్టుబాబు జిల్లాల వారి సమన్వయకర్తలుగా వ్యవహరించి, ఈ పుస్తకం రూపకల్పనలో సహకారాన్ని అందించారు. అష్టకాల నరసింహ రామశర్మ, డాక్టర్ కూరెళ్ల విఠలాచార్య, డాక్టర్ నందిని సిధారెడ్డి,  డాక్టర్ ఏనుగు నరసింహారెడ్డి, మామిడి హరికృష్ణ, దేశపతి శ్రీనివాస్, గన్నమ రాజు గిరిజా మనోహర్ బాబు, ఆచార్య సూర్య ధనుంజయ్, ఆచార్య బన్న అయిలయ్య, డాక్టర్  ఎన్. రఘు, డాక్టర్ సాగి కమలాకర శర్మ,  డాక్టర్ పత్తిపాక మోహన్, డాక్టర్ లక్ష్మణ చక్రవర్తి గౌరవ సలహా మండలి సభ్యులుగా వ్యవహరించారు.
అనుక్రమణిక
ఈ గ్రంథంలో అనుక్రమణిక ఈ విధముగా ఉన్నది
పుస్తకావిష్కరణ
జనవరి 24,2021, రోజు హైదరాబాద్‌లోని తెలంగాణ సారస్వత పరిషత్తు సమావేశ మందిరంలో ‘పద్య ప్రభంజనం అను ఈ దేశభక్తి పద్య బృహత్సంకలనాన్ని తెలంగాణ ఎమ్మెల్సీ  కవిత ఆవిష్కరించారు,    మెతుకు సీమ రచయితల ఆధ్వర్యంలో ఏర్పాటు చేసిన పుస్తకావిష్కరణ సభలో పాల్గొన్న కవిత, కవుల ప్రయత్నాన్ని అభినందించారు. పుస్తకం చదివిన తర్వాత ఇది ఓ జాతీయ కావ్యంలా అనిపించిందన్నారు కవిత. తెలుగు భాషలో పద్యానికి ఉన్న గొప్పతనాన్ని తెలియజేశారు. ఇలాంటి సాహిత్య ప్రక్రియ ద్వారా జాతిని ఎలా జాగృతం చేయాలనే అంశంపై దృష్టి పెట్టాలని కూడా ఆమె సూచించారు,.
వెలుపలి లంకెలు
వర్గం : 2020 పుస్తకాలు వర్గం: పుస్తకాలు వర్గం: తెలంగాణ
తిట్టె కృష్ణ అయ్యంగార్
తిట్టె కృష్ణ అయ్యంగార్ మైసూరుకు చెందిన కర్ణాటక సంగీత విద్వాంసుడు, వాగ్గేయకారుడు.
విశేషాలు
ఇతడు 1902లో జన్మించాడు. వీరి పూర్వీకులది తంజావూరు సమీపంలోని "తిట్టె" అనే గ్రామం. ఇతని తాత తిట్టె రంగాచార్య సంస్కృత పండితుడు. అతడు మైసూరుకు వలస వచ్చి మైసూరు మహారాజా "కృష్ణరాజ ఒడయార్ III" వద్ద ఆస్థాన పండితుడిగా చేరాడు. అతని కుమారుడు, కృష్ణ అయ్యంగార్ తండ్రి నారాయణ అయ్యంగార్ మైసూరు మహారాజా "కృష్ణరాజ ఒడయార్ IV" వద్ద ఆస్థాన విద్వాంసుడిగా ఉన్నాడు. ఆ కాలంలో మైసూరు రాజ్యంలో కళలకు స్వర్ణయుగంగా ఉండేది. వీణ సుబ్బణ్ణ, వీణ శేషణ్ణ, బిడారం కృష్ణప్ప, వీణ శ్యామణ్ణ వంటి మహామహులు రాజాస్థానంలో ఉండేవారు. కృష్ణ అయ్యంగార్ సంగీత వారసత్వాన్ని వీరి నుండి అందిపుచ్చుకున్నాడు. ఇతనికి చిన్నవయసులోనే స్వరజ్ఞానం అలవడింది. ఇతడు తన తండ్రి నారాయణ అయ్యంగార్ వద్ద సంగీతాన్ని, సాహిత్యాన్ని అభ్యసించాడు. తరువాత వీణ శేషణ్ణ, జి.బి.కృష్ణప్పల వద్ద తన సంగీతాన్ని మెరుగు పరుచుకున్నాడు. ఇతడు తన తొమ్మిదవ యేటనే తిరువయ్యారులో పాపా వెంకటరామయ్య వయోలిన్, తంజావూరు వైద్యనాథ అయ్యర్ మృదంగ సహకారాన్ని అందించగా మొట్టమొదటి కచ్చేరీని చేశాడు. ఇతని ప్రతిభను గుర్తించిన కృష్ణరాజ ఒడయార్ IV ఇతడిని 17ఏళ్ళ వయసులోనే ఆస్థాన విద్వాంసునిగా నియమించాడు. ఆ విధంగా "తిట్టె" వంశంలోని మూడవతరం కూడా మైసూరు రాజాస్థానంలో విద్వాంసుని పదవి చేపట్టింది. ఇతడు మైసూరు ప్యాలెస్‌లో 28 సంవత్సరాలు విద్వాంసునిగా సేవచేశాడు.
ఇతడు మంచి సంగీత గురువు కూడా. ఇతని శిష్యులలో పద్మామూర్తి, వేదవల్లి, ఎం.రుక్మిణి, ఎం.ఎస్.జయమ్మ, ఎన్.ఆర్.ప్రశాంత్ వంటి అనేకులు ఉన్నారు.
పురస్కారాలు
జయచామరాజ ఒడయార్ ఇతనికి 1946లో గాన విశారద బిరుదును ప్రదానం చేశాడు. కర్ణాటక రాష్ట్ర సంగీత నృత్య అకాడమీ అవార్డు 1965లో లభించింది. 1972లో కర్ణాటక రాష్ట్ర ప్రభుత్వపు రాజ్యోత్సవ ప్రశస్థి లభించింది. ఇతడు బిడారం కృష్ణప్ప ప్రసన్న సీతారామ మందిర 8వ వార్షిక సమావేశానికి అధ్యక్షత వహించాడు. ఆ సందర్భంగా ఇతనికి "గానకళా సింధు" బిరుదును ప్రదానం చేశారు. 1972లో బెంగళూరు గాయన సమాజ వారు "సంగీత కళారత్న" బిరుదును ఇచ్చారు. మద్రాసు సంగీత అకాడమీ వారి "సంగీతాచార్య" బిరుదు, 1989లో సంగీత నాటక అకాడమీ అవార్డు, కర్ణాటక రాష్ట్ర ప్రభుత్వపు కన్నడ సాంస్కృతిక విభాగం నుండి 1991లో కనక - పురందర అవార్డు మొదలైనవి లభించాయి.
మరణం
ఇతడు 1997, మార్చి 13వ తేదీన తన 95వయేట మరణించాడు.
మూలాలు
వర్గం:1902 జననాలు వర్గం:కర్ణాటక సంగీత విద్వాంసులు వర్గం:సంగీత నాటక అకాడమీ అవార్డు గ్రహీతలు వర్గం:1997 మరణాలు
కక్ష్యా వ్యవధి
కక్ష్యా వ్యవధి అనేది ఒక నిర్దిష్ట ఖగోళ వస్తువు మరొక ఖగోళ వస్తువు చుట్టూ ఒక కక్ష్యను పూర్తి చేయడానికి పట్టే సమయం. దీన్ని కక్ష్యా కాలం, పరిభ్రమణ కాలం అని కూడా అనవచ్చు. ఖగోళ శాస్త్రంలో, ఇది సాధారణంగా సూర్యుని చుట్టూ తిరిగే గ్రహాలు లేదా గ్రహశకలాలు, గ్రహాల చుట్టూ తిరిగే చంద్రులు, ఇతర నక్షత్రాల చుట్టూ తిరిగే ఎక్సోప్లానెట్‌లు లేదా బైనరీ నక్షత్రాలకు వర్తిస్తుంది.
సాధారణంగా ఖగోళ వస్తువు కక్ష్య కాలం దాని ప్రాథమిక వస్తువు చుట్టూ 360° తిరిగేందుకు పట్టే కాలం. ఉదా. సూర్యుని చుట్టూ భూమి.
ఖగోళ శాస్త్రంలో కాలాలు సాధారణంగా గంటలు, రోజులు లేదా సంవత్సరాల యూనిట్లలో చూపిస్తారు.
కేంద్ర వస్తువు చుట్టూ చిన్న వస్తువు తిరుగుతున్న సందర్భం
ఇక్కడ:
ఎక్సెంట్రిసిటీతో సంబంధం లేకుండా, ఒకే సెమీ-మేజర్ అక్షం ఉన్న దీర్ఘవృత్తాలన్నిటికీ కక్ష్యా వ్యవధి ఒకేలా ఉంటుంది.
ఉదాహరణకు, 100 కి.గ్రా ద్రవ్యరాశి ఉన్న వస్తువు చుట్టూ ఒక చిన్న వస్తువు 24 గంటలకు ఒక పరిభ్రమణాన్ని పూర్తి చేయాలంటే, ఆ వస్తువు కేంద్ర వస్తువు ద్రవ్యకేంద్రం నుండి 1.08 మీటర్ల దూరంలో ఉండాలి.
తెనాలి రామకృష్ణ బిఏ.బిఎల్
తెనాలి రామకృష్ణ బిఏ.బిఎల్, 2019 నవంబరు 15న విడుదలైన తెలుగు కామెడీ సినిమా. జి. నాగేశ్వరరెడ్డి దర్శకత్వం వహించిన ఈ సినిమాలో సందీప్ కిషన్, హన్సికా మోట్వాని, వరలక్ష్మి శరత్‌కుమార్ నటించగా, సాయి కార్తీక్ సంగీతం అందించాడు. ఇది వరలక్ష్మి శరత్‌కుమార్ తొలి తెలుగు సినిమా.
కక్ష్యా వ్యవధి
కేంద్ర వస్తువు చుట్టూ చిన్న వస్తువు తిరుగుతున్న సందర్భం
సంపూర్ణ వృత్తాకార కక్ష్యల విషయంలో సెమీమేజర్ అక్షం a, కక్ష్య వ్యాసార్థం అవుతుంది. కక్ష్య వేగం స్థిరంగా ఉంటుంది. అది:
తెనాలి రామకృష్ణ బిఏ.బిఎల్
కథా సారాంశం
తెనాలి రామకృష్ణ ఒక న్యాయవాది. అతనికి డబ్బుపై ఆశ ఎక్కుగా ఉంటుంది. వారు ఇచ్చేదాన్ని బట్టి కేసులు గెలవడం, ఓడడం వంటివి చేస్తుంటాడు. అతను ఒక క్రిమినల్ కేసు విషయంలో న్యాయం కోసం పోరాడాలని నిర్ణయించుకున్నప్పుడు అనేక సమస్యలు ఎదురవుతాయి. అతను తన జీవితాన్ని శాశ్వతంగా మార్చే ఒక కేసును తీసుకుంటాడు. ఆతరువాత ఏం జరిగిందనేది మిగతా కథ.
పాటలు
ఈ సినిమాకి సాయి కార్తీక్ సంగీతం సమకూర్చాడు.
స్పందన
"రచయితల బృందం కామెడీని అందించడానికి పాత ఉపాయాలను ఉపయోగించింది. వారు వన్-లైనర్లపై ఎక్కువ ఆధారపడ్డారు" అని సిఫీ రాసింది. "తెనాలి రామకృష్ణ బిఎ. బిఎల్ ఒక కోర్టు గదిలో జరిగిన సంఘటన మిళిత సినిమా" అని టైమ్స్ ఆఫ్ ఇండియా పత్రిక రాసింది. "కొన్నికొన్ని క్షణాలు తప్ప, ఇది మిడ్లింగ్ కథనంతో బోరింగ్ కోర్ట్ రూమ్ డ్రామా సినిమా" అని ది హిందూ పత్రిక రాసింది. "మొత్తంగా, తెనాలి రామకృష్ణ సింగిల్ స్క్రీన్‌ల ప్రేక్షకులను లక్ష్యంగా చేసుకొని చేసిన కామెడీ సినిమా. మంచి కామెడీ, మలుపులతో మొదటి సగం ఆకట్టుకుంటుంది. కానీ రెండవ సగం కథనం, అగ్ర సన్నివేశాల కారణంగా నిరాశపరచబడింది" అని 123 తెలుగు రాసింది.
బయటి లింకులు
వర్గం:2019 తెలుగు సినిమాలు వర్గం:పోసాని కృష్ణ మురళి సినిమాలు వర్గం:తెలుగు హాస్యచిత్రాలు
కక్ష్యా వ్యవధి
కేంద్ర వస్తువు సాంద్రత యొక్క ప్రభావం
ఏకరీతి సాంద్రత కలిగిన ఒక పరిపూర్ణ గోళానికి, ద్రవ్యరాశిని కొలవకుండా మొదటి సమీకరణాన్ని తిరిగి ఇలా రాయవచ్చు:
ఇక్కడ:
ఉదాహరణకు, అర మీటరు వ్యాసార్థం కలిగిన ఒక టంగ్‌స్టన్ గోళం ఉపరితలం నుండి 10.5 సెం.మీ ఎత్తులో వృత్తాకార కక్ష్యలో ఉన్న ఒక చిన్న వస్తువు 1 మిమీ / సె కంటే కొంచెం ఎక్కువ వేగంతో ప్రయాణిస్తుంది. ప్రతి గంటకు ఒక పరిభ్రమణాన్ని పూర్తి చేస్తుంది. అదే గోళం సీసంతో చేసినదైతే, అదే కక్ష్యా వ్యవధి ఉండాలంటే, చిన్న వస్తువు గోళం ఉపరితలం నుండి 6.7 మిమీ దూరంలోని కక్ష్యలో ఉండాలి.
చాలా చిన్న వస్తువు, ఏదో ఒక వ్యాసార్థం, సగటు సాంద్రత ρ (kg/m 3 లో) కలిగిన గోళం ఉపరితలానికి చాలా కొద్ది దూరంలో ఉన్న వృత్తాకార కక్ష్యలో ఉన్నప్పుడు, పై సమీకరణాన్ని కింది విధంగా సరళీకరైంచవచ్చు:
అందువల్ల తక్కువ దూరంలో ఉన్న కక్ష్యలో కక్ష్యా వ్యవధి, దాని పరిమాణంతో సంబంధం లేకుండా కేంద్ర వస్తువు యొక్క సాంద్రతపై మాత్రమే ఆధారపడి ఉంటుంది.
కాబట్టి, కేంద్ర వస్తువుగా భూమి (లేదా అదే సగటు సాంద్రత కలిగిన ఏదైనా ఇతర గోళాకార సౌష్టవ శరీరం, సుమారు 5,515 kg/m 3, ఉదా 5,427తో బుధుడు kg/m 3 వీనస్ 5,243 తో kg/m 3 ) ఉన్నపుడు T విలువ కింది విధంగా ఉంటుంది:
అలాగే, నీటితో కూడుకుని ఉన్న వస్తువుకు ( ρ ≈ 1,000 kg/m 3 ), లేదా అలాంటి సాంద్రతే కలిగిన వస్తువులకు, ఉదాహరణకు 1,088 kg/m 3 సాంద్రత కలిగిన శని ఉపగ్రహాలు లాపెటస్, 984 kg/m 3 కలిగిన టెథిస్ లకు ఈ విలువ:
ఆ విధంగా, G వంటి అతి తక్కువ సంఖ్యకు ప్రత్యామ్నాయంగా, సార్వత్రిక గురుత్వాకర్షణ బలాన్ని నీరు వంటి కొన్ని పదార్థాలను రిఫరెన్సుగా ఉపయోగించి వర్ణించవచ్చు: గోళాకార నీటి ఉపరితలంపై ఉన్న కక్ష్యకు కక్ష్యా వ్యవధి 3 గంటల 18 నిమిషాలు. అంటే, ఒక యూనిట్ సాంద్రత కలిగిన వస్తువుకు దీన్ని ఒక "సార్వత్రిక సమయం"గా ఉపయోగించవచ్చు.
రెండు వస్తువులు ఒకదానిచుట్టూ ఒకటి తిరుగుతున్నపుడు
ఖగోళ యాంత్రిక శాస్త్రంలో, కక్ష్యలో ఉన్న వస్తువులు రెండింటి ద్రవ్యరాశినీ పరిగణనలోకి తీసుకున్నప్పుడు, కక్ష్యా వ్యవధి Tని ఈ క్రింది విధంగా లెక్కించవచ్చు:
మూలాలు
వర్గం:All articles with unsourced statements వర్గం:కక్ష్యలు
కపిల హింగోరాణి
జీవిత విశేషాలు
కెన్యా లోని నైరోబీలో భారతీయ మూలాలున్న కుటుంబంలో 1927 డిసెంబరు 27 న కపిల జన్మించింది. 1947 లో ఇంగ్లండు లోని కార్డిఫ్‌లో న్యాయవాద విద్య చదివేందుకు వెళ్ళింది. 1951 లో డిగ్రీ పొందింది. కార్డిఫ్ లా స్కూల్‌లో చదివిన మొదటి భారతీయ సంతతికి చెందిన కెన్యా మహిళ, కపిల. అక్కడి అబెర్‌డేర్ హాల్‌లో ఆమె గౌరవార్థం ఒక ఫలకాన్ని ఏర్పాటు చేసారు. లండను లోని లింకన్స్ ఇన్ నుండి బారిస్టరయింది.
1960 లలో న్యాయవాది నిర్మల్ హర్‌దాస్‌మల్‌ను పెళ్ళి చేసుకుంది. వారికి ముగ్గురు పిల్లలు. కపిల తన 86వ ఏట, 2013 డిసెంబరు 31 న మరణించింది. 2017లో, భారతదేశ సుప్రీంకోర్టు లైబ్రరీలో ఆమె చిత్రపటాన్ని ఆవిష్కరించారు. ఆ గౌరవం పొందిన మొట్టమొదటి మహిళా న్యాయవాది, ఆమె.
న్యాయవాద వృత్తి
కపిల, 1961 లో ఢిల్లీలో సుప్రీమ్‌ కోర్టులో న్యాయవాద వృత్తిని మొదలుపెట్టింది. తన భర్తతో కలిసి 100 కు పైగా ప్రజా ప్రయోజన వ్యాజ్యాలపై పనిచేసింది.
ప్రజా ప్రయోజన వ్యాజ్యాలకు మాతృమూర్తి
భారతదేశ చట్టాల ప్రకారం, బాధితులు లేదా వారి బంధువులు మాత్రమే పిటిషన్ దాఖలు చేసే అవకాశం ఉండేది. కపిల, ఆమె భర్త నిర్మల్ హింగోరాణి బీహార్‌లో విచారణలో ఉన్న ఖైదీల తరపున సుప్రీంకోర్టులో హెబియస్ కార్పస్ పిటిషన్‌ను దాఖలు చేశారు. వీరు వివిధ కేసులలో విచారణ ఎదుర్కొంటూ, శిక్ష ఏమీ లేకుండా దీర్ఘ కాలం పాటు జైల్లో మగ్గుతున్న నిందితులు వీరు. కపిల ఆ కేసును వాదించిన రెండు వారాల తర్వాత సుప్రీంకోర్టు, బీహార్ ప్రభుత్వానికి నోటీసు జారీ చేసింది. ఆ కేసులో పేర్కొన్న బాధితులందరినీ విడుదల చేసింది. ఈ తీర్పు చివరికి దేశవ్యాప్తంగా 40,000 మంది విచారణలో ఉన్న నిందితులను కూడా విడుదల చేయడానికి దారితీసింది. భారత న్యాయవ్యవస్థలో మైలురాయి లాంటి ఈ కేసులో పేర్కొన్న ఆరుగురు మహిళా ఖైదీల్లో హుస్సేనారా పేరిట దీనికి 1979 హుస్సేనారా ఖాటూన్ కేసుగా పేరు వచ్చింది. దీంతో కపిలకు "మదర్ ఆఫ్ పిఐఎల్" అనే కీర్తి లభించింది. ఈ కేసు భారతీయ న్యాయ వ్యవస్థలో విప్లవాత్మక మార్పుకు దారితీసింది.
భాగల్పూర్ బ్లైండింగ్ కేసు
భాగల్పూర్‌లో 33 మంది విచారణలో ఉన్న నిందితులను, పోలీసులు సూదులు, యాసిడ్ ఉపయోగించి అంధులను చేసిన సంఘటనపై కూడా ఆమె కోర్టులో పోరాడింది. బీహార్‌కు చెందిన ఒక న్యాయవాది ఈ దారుణాల గురించి ఆమెకు వ్రాసిన తరువాత, ఆమె ఈ పిటిషన్‌ను చేపట్టింది. చిత్రహింసలకు గురిచేసిన పోలీసులపై విచారణ జరపాలనీ, బాధితులను విడుదల చేసి వారికి జీవితాంతం వైద్య సహాయం, పెన్షన్‌లు ఇవ్వాలనీ సుప్రీంకోర్టు ఈ కేసులో తీర్పునిచ్చింది.
మూలాలు
వర్గం:1927 జననాలు వర్గం:2013 మరణాలు వర్గం:భారతీయ మహిళా న్యాయవాదులు
సహాయ నిరాకరణోద్యమం
thumb|1921 సెప్టెంబర్‌లో మద్రాస్‌లో డాక్టర్ అన్నీ బెసెంట్‌తో మహాత్మా గాంధీ. మదురైలో గాంధీ భారతదేశంలోని పేదలతో తన గుర్తింపుకు గుర్తుగా తొలిసారిగా నడుము వస్త్రాన్ని స్వీకరించారు. సహాయ నిరాకరణోద్యమం భారత స్వాతంత్ర్య సమరంలో మహాత్మా గాంధీ నేతృత్వంలో జరిగిన ఒక ప్రధాన ఉద్యమం. బ్రిటిషు ప్రభుత్వపు వెన్ను విరిచిన ప్రజా ఉద్యమం. 1920 సెప్టెంబరు 4 న మొదలై 1922 ఫిబ్రవరిలో "12"న ముగిసింది. 1919 మార్చి 21 నాటి రౌలట్ చట్టానికి, 1919 ఏప్రిల్ 13 న జరిగిన జలియన్ వాలా బాగ్ ఊచకోతకూ నిరసనగా సంపూర్ణ స్వరాజ్యం కోసం మహాత్మా గాంధీ నేతృత్వంలో భారత జాతీయ కాంగ్రెస్ (INC) బ్రిటిషు ప్రభుత్వానికి సహాయ నిరాకరణ చెయ్యాలని పిలుపునివ్వడంతో ఉద్యమానికి బీజం పడింది. ఇది గాంధీ పెద్ద ఎత్తున ప్రజలను సేకరించి చేపట్టిన మొట్టమొదటి ఉద్యమం. ఆంగ్లేయుల ప్రభుత్వాన్ని పోషించే అన్ని రకాల పనులనుంచీ భారతీయులను తప్పుకోమని గాంధీజీ ప్రజానీకాన్ని కోరాడు. ఇందులో బ్రిటీష్ పరిశ్రమలు, విద్యాసంస్థలు కూడా ఉన్నాయి. అహింసా పద్ధతిలో భారతీయులు ఆంగ్లేయుల వస్తువులు వాడటం మానేసి, ప్రాంతీయంగా ఉత్పత్తులు వాడటం ప్రారంభించారు.
కారణాలు
1919 మార్చిలో రౌలట్ చట్టం, దేశద్రోహ విచారణలలో ప్రతివాదుల హక్కులను నిలిపివేసింది. భారతీయులు దాన్ని "రాజకీయ మేల్కొలుపు" గాను బ్రిటిషు వారు "ముప్పు" గానూ భావించారు. రౌలట్ చట్టానికి వ్యతిరేకంగా 1919 ఏప్రిల్ 13వ జలియన్ వాలాబాగ్లో భారతీయులు ఆందోళనకు దిగారు. బ్రిటిషర్లు ఆందోళన కారులపై సాముహిక హత్యాకాండకు పాల్పడ్డారు. ఆ సంఘటనకు సంబంధించి బ్రిటిషు ప్రభుత్వం బాధ్యులైన వారిపై చర్యతీసుకొనే బదులు విచారం వ్యక్తం చేసింది. మొదటి ప్రపంచయుద్ధంలో ఇస్లామిక్ దేశమైన టర్కీ ఇంగ్లాండ్ ను వ్యతిరేకించడంతో ఖలీఫా పదవిని రద్దు చేశారు. దాన్ని తిరిగి పునరుద్దరించాలని భారతీయులు కోరారు. సహాయ నిరాకరణోద్యమం ప్రారంభం అయ్యేటప్పటికి నైతికంగా దెబ్బతిని వెనుకబడి, కుంగి ఉన్న భారతీయులు అకస్మాత్తుగా నిలబడి, తలెత్తి జాతీయ స్థాయిలో సాముహిక ఉద్యమంలో పాల్గొనడానికి సిద్దంగా ఉన్నారని జవహర్ లాల్ నెహ్రూ అభిప్రాయపడ్డాడు.
ఈ చట్టాన్ని ఒక్కసారి కూడా అమలు చెయ్యలేదు. కొన్ని సంవత్సరాల తరువాత దాన్ని రద్దు చేసారు, ఈ చట్టం గాంధీలో సత్యాగ్రహ (సత్యం) ఆలోచనకు బీజం వేసింది. సత్యాగ్రహాన్ని స్వాతంత్ర్యానికి పర్యాయపదంగా అతడు భావించాడు.మరుసటి నెలలో జవహర్‌లాల్ నెహ్రూ కూడా ఈ ఆలోచనను ఆమోదించాడు.ఈ ఊచకోత అతడిలో "స్వాతంత్ర్యాని కంటే తక్కువైన దేదీ ఆమోదయోగ్యం కాదు" అనే నిశ్చయాన్ని కలిగించింది.
ఉద్యమం
సహాయ నిరాకరణోద్యమం గురించిన గాంధీ ప్రణాళికలో, బ్రిటిషు పరిశ్రమలు, విద్యా సంస్థలతో సహా "భారతదేశంలో బ్రిటిషు ప్రభుత్వానికీ, ఆర్థిక వ్యవస్థకూ దన్నుగా ఉండే" కార్యకలాపాలన్నిటి నుండి భారతీయులందరూ పనినుండి బయటికి వచ్చేయాలని ఒప్పించడం ఉంది. ఖద్దరు వడకడం ద్వారా "స్వావలంబన"ను ప్రోత్సహించడంతో పాటు, భారతీయులు తయారు చేసిన వస్తువులను మాత్రమే కొనడం, ఆంగ్లేయ దుస్తులను తొలగించడం మొదలైనవాటితో పాటు, టర్కీలో ఖిలాఫత్ పునరుద్ధరణకూ, అంటరానితనం ముగింపుకూ గాంధీ సహాయ నిరాకరణ ఉద్యమం పిలుపునిచ్చింది.ఫలితంగా బహిరంగ సమావేశాలు సమ్మెలు (హర్తాల్స్) జరిగాయి. 1921 డిసెంబరు 6 న జవహర్‌లాల్ నెహ్రూ, అతని తండ్రి మోతీలాల్ నెహ్రూ ఇద్దరూ మొదటిసారి అరెస్టయ్యారు.
బ్రిటిషు పాలన నుండి స్వాతంత్ర్యం కోసం జరిగిన ఉద్యమాల్లో ఇది ఒకటి. నెహ్రూ తన ఆత్మకథలో వివరించినట్లుగా, 1922 ఫిబ్రవరిలో చౌరీ చౌరా సంఘటనతో "అకస్మాత్తుగా" ముగిసింది. తదుపరి స్వాతంత్ర్య ఉద్యమాలు శాసనోల్లంఘన ఉద్యమం, క్విట్ ఇండియా ఉద్యమం.
అహింసా మార్గాల ద్వారా నిరసనకారులు బ్రిటిషు వస్తువులను కొనడానికి నిరాకరిస్తారు, స్థానికంగా తయారైన వస్తువులను వాడతారు. మద్యం దుకాణాల వద్ద పికెట్ చేస్తారు. అహింసా ఉద్యమ పద్ధతి, భారత స్వాతంత్ర్యం కోసం లక్షలాది మంది సాధారణ పౌరులను సమీకరించగల గాంధీ యొక్క సామర్థ్యం 1920 వేసవిలో ఈ ఉద్యమంలో పెద్ద ఎత్తున కనిపించాయి.ఈ ఉద్యమం హింసకు దారితీస్తుందని గాంధీ భయపడ్డారు.
రౌలట్ చట్టం, జలియన్‌వాలా బాగ్ ఊచకోత వంటి బ్రిటిషు భారత ప్రభుత్వ అణచివేత విధానాల పట్ల ప్రతిస్పందనగా వచ్చినదే సహాయ నొరాకరణోద్యమం.సైఫుద్దీన్ కిచ్లూ, డాక్టర్ సత్యపాల్ అరెస్టులకు నిరసన తెలియజేస్తూ అమృత్సర్ లోని గోల్డెన్ టెంపుల్ సమీపంలో ఉన్న జలియన్ వాలా బాగ్ వద్దకు పెద్ద సంఖ్యలో జనం తరలివచ్చారు. బ్రిగేడియర్-జనరల్ రెజినాల్డ్ డయ్యర్ ఆధ్వర్యంలో సైనికులు పౌరులపై కాల్పులు జరిపారు. ఫలితంగా వేలాది మంది నిరసనకారులను హతమార్చారు.ఈ ఊచకోత పట్ల పెల్లుబికిన ఆగ్రహం వేలాది ఉద్యమాలకు, పోలీసుల చేతుల్లో మరిన్ని మరణాలకూ దారితీసింది.ఈ ఊచకోత భారతదేశంలో బ్రిటిషు పాలనలో అత్యంత అపఖ్యాతి పాలైన సంఘటనగా మారింది.
అహింసా బోధకుడైన గాంధీ నిర్ఘాంతపోయాడు.అతను బ్రిటిషు ప్రభుత్వపు మంచితనంపై ఉన్న నమ్మకాన్ని కోల్పోయాడు. ఈ "సాతాను" ప్రభుత్వానికి సహకరించడం "పాపం" అని ప్రకటించాడు.
ఖలీఫా హోదాను పునరుద్ధరించడానికి ఖిలాఫత్ ఉద్యమంలో పాల్గొన్న భారత ముస్లింలుసహాయ నిరాకరణోద్యమానికి తమ మద్దతు ఇచ్చారు.జలియన్ వాలా బాగ్ ఊచకోతతో పాటు పంజాబులో జరిగిన ఇతర హింసలకు ప్రతిస్పందనగా భారతదేశానికి స్వాతంత్ర్యం కావాలని ఉద్యమం కోరింది.తనసహాయ నిరాకరణ కార్యక్రమం పూర్తిగా అమలు చేస్తే సంవత్సరం లోగా స్వాతంత్ర్యం వస్తుందని గాంధీ హామీ ఇచ్చాడు.సహాయ నిరాకరణోద్యమాన్ని ప్రారంభించడానికి మరొక కారణం ఏమిటంటే, గాంధీ రాజ్యాంగ పద్ధతులపై అతడు విశ్వాసం కోల్పోవడం. బ్రిటిషు పాలనకు సహకారిగా ఉండేవాడుసహాయ నిరాకరణవాదిగా మారాడు.
సామాన్యులు పడుతున్న ఆర్థిక ఇబ్బందులు, భారతీయ సంపదంతా బ్రిటన్‌కు ప్రవహించడం, చేతితో తయారు చేసిన వస్తువుల స్థానంలో బ్రిటిషు ఫ్యాక్టరీల్లో తయారైన వస్తువులను తీసుకురావడంతో భారతీయ చేతివృత్తులవారిని నాశనం చేయడం, మొదటి ప్రపంచ యుద్ధం బ్రిటిషు సైన్యంలో భాగంగా పోరాడుతూ భారత సైనికులు చనిపోవడంపై బ్రిటిషు ప్రభుత్వం పట్ల ఆగ్రహం - వగైరాలన్నీ కూడా ఉద్యమానికి ఇతర కారణాలు.
గతంలో బాల గంగాధర్ తిలక్ (కాంగ్రెస్ అతివాదులు) వంటి తొలి రాజకీయ నాయకులు ఇలాంటి పిలుపులు ఇస్తే, బహిరంగ సమావేశాలు జరిగేవి. వాటి వలన శాంతి భద్రతలకు ఆటంకం కలిగేది.ప్రభుత్వ సేవలకు ఆటంకం కలిగించేవి.బ్రిటిషు వారు వాటిని చాలా తీవ్రంగా పరిగణించేవారు. తిలక్‌ను బర్మా లోని మాండెలే జైలులోఖైదు చేసారు. వి ఓ చిదంబరం పిళ్ళైకు 40 సంవత్సరాల జైలు శిక్ష విధించారు. సహాయ నిరాకరణఉద్యమం, వలసరాజ్యపు ఆర్థిక నిర్మాణాన్ని సవాలు చేయడమే లక్ష్యంగా ఉంది. బ్రిటిషు అధికారులు స్వాతంత్ర్య ఉద్యమం యొక్క డిమాండ్లను గమనించకతప్పని పరిస్థితి ఏర్పడుతుంది.
రౌలట్ చట్టానికి వ్యతిరేకంగా దేశవ్యాప్తంగా నిరసన తెలపాలని గాంధీ పిలుపునిచ్చారు.అన్ని కార్యాలయాలు, కర్మాగారాలు మూసివేయాలి.రాజ్ నడిపే పాఠశాలలు, పోలీసు సేవలు, మిలటరీ, సివిల్ సర్వీసుల నుండి వైదొలగాలని భారతీయులను ప్రోత్సహించారు. న్యాయవాదులు రాజ్ కోర్టులను విడిచిపెట్టమని కోరారు.ప్రజా రవాణా, ఆంగ్ల తయారీ వస్తువులు, ముఖ్యంగా దుస్తులను బహిష్కరించారు.భారతీయులు ప్రభుత్వం ఇచ్చిన గౌరవాలు, బిరుదులను వెనక్కి ఇచ్చేసారు. ఉపాధ్యాయులు, న్యాయవాదులు, వివిధ పౌర, సైనిక వంటి పదవులకు రాజీనామా చేశారు.
అనుభవజ్ఞులు బాల్ గంగాధర్ తిలక్, బిపిన్ చంద్ర పాల్, మహ్మద్ అలీ జిన్నా, అన్నీ బెసెంట్ ఈ ఆలోచనను పూర్తిగా వ్యతిరేకించారు.ఆల్ ఇండియా ముస్లిం లీగ్ కూడా ఈ ఆలోచనను విమర్శించింది.కానీ యువతరం భారతీయ జాతీయవాదులు ముగ్ధులయ్యారు, గాంధీకి మద్దతు ఇచ్చారు.కాంగ్రెస్ పార్టీ అతడి ప్రణాళికలను స్వీకరించింది. ఆయనకు ముస్లిం నాయకులు మౌలానా ఆజాద్, ముక్తార్ అహ్మద్ అన్సారీ, హకీమ్ అజ్మల్ ఖాన్, అబ్బాస్ త్యాబ్జీ, మౌలానా ముహమ్మద్ అలీ జౌహర్, మౌలానా షౌకత్ అలీల నుండి విస్తృతమైన మద్దతు లభించింది.
భారత స్వాతంత్ర్యం కోసం ఎనిమిది సంవత్సరాల జైలు శిక్ష అనుభవించిన ప్రముఖ హిందీ రచయిత, కవి, నాటక రచయిత, పాత్రికేయుడు, జాతీయవాది రాంబ్రిక్ష్ బేనీపురి ఇలా రాశారు:
ప్రభావం, సస్పెన్షన్
తిరుగుబాటు ప్రభావం బ్రిటిషు అధికారులకు పూర్తిగా షాక్ ఇచ్చింది. లక్షలాది మంది భారతీయ జాతీయవాదులకు భారీ ఊపు నిచ్చింది.దేశంలో ఐక్యత బలపడింది. అనేక భారతీయ పాఠశాలలు, కళాశాలలు ఏర్పాటయ్యాయి.భారతీయ వస్తువులను ప్రోత్సహించారు.
1922 ఫిబ్రవరి 5 న ఉత్తరప్రదేశ్ లోని గోరఖ్‌పూర్ జిల్లాలోని చౌరీ చౌరా అనే చిన్న పట్టణంలో ఊచకోత జరిగింది. మద్యం దుకాణం ఎదుట నిరసన తెలుపుతున్న కొంతమంది వాలంటీర్లపై ఒక పోలీసు అధికారి దాడి చేసాడు. అక్కడ గుమిగూడిన రైతులు అందరూ పోలీసు స్టేషనుకు వెళ్ళింది. 22 మంది పోలీసులు లోపలుండగా ఈ గుంపు స్టేషనుకు నిప్పంటించింది.
తిరుగుబాటు గాడి తప్పిందని మహాత్మా గాంధీ భావించాడు. దాని అహింసా స్వభావాన్ని కోల్పోవడం పట్ల నిరాశ చెందాడు. హింసకు ప్రతిహింసగా ఈ ఉద్యమం దిగజారడం ఆయనకు ఇష్టం లేకపోయింది. పోలీసులు, కోపంతో ఉన్న గుంపులు ఒకరిపై ఒకరు దాడి చేసుకుంటూంటే, మధ్యలో పౌరులు బాధితులౌతున్నారు. అన్ని ప్రతిఘటనలు ముగించాలని గాంధీ ప్రజలకు విజ్ఞప్తి చేశాడు.3 వారాల పాటు ఉపవాస దీక్షచేసాడు. చివరికి సహాయ నిరాకరణోద్యమాన్ని విరమించుకున్నాడు.
సహాయ నిరాకరణ ముగింపు
చౌరి చౌరా సంఘటన కారణంగా సహాయ నిరాకరణోద్యమాన్ని ఆపేసాడు. జాతీయ తిరుగుబాటును గాంధి ఒంటిచేత్తో ఆపివేసినప్పటికీ, 1922 మార్చి 10 న, అతడిని అరెస్టు చేశారు. 1922 మార్చి 18 న, దేశద్రోహ పూరిత రచనలను ప్రచురించినందుకు అతనికి ఆరు సంవత్సరాలు జైలు శిక్ష విధించారు. ఇది ఉద్యమాన్ని అణచివేయడానికి దారితీసింది. తరువాత ఇతర నాయకులను అరెస్టు చేసింది.
చాలా మంది కాంగ్రెస్ నాయకులు గాంధీ వెనుక గట్టిగా ఉన్నప్పటికీ, పట్టుదలగా ఉన్న నాయకులు విడిపోయారు. అలీ సోదరులు త్వరలోనే గాంధీకి తీవ్ర విమర్శకు లయ్యారు. గాంధీ నాయకత్వాన్ని తిరస్కరించి మోతీలాల్ నెహ్రూ, చిత్తరంజన్ దాస్లు స్వరాజ్ పార్టీని ఏర్పాటు చేశారు. ఎక్కడో ఒకటీ అరా సంఘటనల కారణంగా సహాయ నిరాకరణోద్యమం ఆపి ఉండకూడదని చాలా మంది జాతీయవాదులు భావించారు. చాలా మంది జాతీయవాదులు గాంధీపై విశ్వాసం నిలుపుకున్నా, నిరుత్సాహపడ్డారు.
సమకాలీన చరిత్రకారులు, విమర్శకులూ ఈ ఉద్యమం బ్రిటిషు పాలన యొక్క వెన్ను విరిచేంతగా విజయవంతమైందని చెప్పారు. బహుశా ఇది 1947 లో స్వాతంత్ర్యానికి దారితీసిన ఉద్యమానికి ఉత్ప్రేరకం అని కూడా అన్నారు. కానీ చాలా మంది చరిత్రకారులూ అప్పటి భారత నాయకులూ కూడా గాంధీ నిర్ణయాన్ని సమర్థించారు.అయితే, గాంధీ తన వ్యక్తిగత ఇమేజ్ ని కాపాడుకునే ప్రయత్నంలో ఉద్యమాన్ని విరమించుకున్నారనే వాదనలు ఉన్నాయి. చౌరీ చౌరా సంఘటనకు అతడే కారణమని ఆరోపిస్తే అది అతడి ఇమేజికి దెబ్బ. అయితే 1930 లో ఇలాంటి తరహా ఉద్యమాన్నే - శాసనోల్లంఘన ఉద్యమం - మొదలుపెట్టినప్పటికీ ప్రధాన వ్యత్యాసం చట్టాన్ని ఉల్లంఘించే విధానాన్ని ప్రవేశపెట్టడం.
లాభాలు
1930 - 1934 మధ్య, ఉప్పు సత్యాగ్రహంలో కోట్ల మంది తిరుగుబాటు చేసినప్పుడు అహింస పట్ల గాంధీ యొక్క నిబద్ధత వెల్లడైంది. అహింసకు కట్టుబడి ఉండటం వలన భారతదేశం ప్రపంచవ్యాప్తంగా ప్రసిద్ధి చెందింది. సత్యాగ్రహం విజయవంతమైంది. భారతీయుల డిమాండ్లు నెరవేరాయి, కాంగ్రెస్ పార్టీని భారత ప్రజల ప్రతినిధిగా గుర్తించారు. భారత ప్రభుత్వ చట్టం 1935 కూడా ప్రజాస్వామ్య స్వపరిపాలనలో భారతదేశానికి తొలిరుచి చూపించింది.
మూలాలు
వర్గం:భారత స్వాతంత్ర్యోద్యమం
ఏజెంట్ నరసింహ 117
ఏజెంట్ నరసింహ 117 2023లో విడుదలైన తెలుగు సినిమా. నవ్యసాయి ఫిలింస్‌ బ్యానర్‌పై బి. నరసింహారెడ్డి నిర్మించిన ఈ సినిమాకు లక్ష్మణ్‌ చాప్రాల దర్శకత్వం వహించాడు. కీర్తి కృష్ణ, నిఖిత, మధుబాల, షాయాజీ షిండే, ప్రదీప్ రావత్ ప్రధాన పాత్రల్లో నటించిన ఈ సినిమా ట్రైలర్‌ను 2022 జూన్ 01న విడుదల చేయగా, సినిమా 2023 మార్చి 31న విడుదలైంది.
అంజలి పాటిల్
అంజలి పాటిల్, మహారాష్ట్రకు చెందిన సినిమా నటి, దర్శకురాలు. ఢిల్లీ ఇన్ ఎ డే, చక్రవ్యూహ, న్యూటన్, విత్ యు వితౌట్ యు (శ్రీలంక) సినిమాలలో పనిచేసి, ప్రశంసలు అందుకుంది. విత్ యు వితౌట్ యు సినిమాలో నటనకు 43వ భారతీయ అంతర్జాతీయ చలన చిత్రోత్సవంలో ఉత్తమ నటి (సిల్వర్ పీకాక్) అవార్డును అందుకుంది. 2013లో నా బంగారు తల్లి అనే తెలుగు సినిమాలో నటించింది. ఈ సినిమాకు జాతీయ చలనచిత్ర అవార్డులలో స్పెషల్ మెన్షన్ అవార్డునూ, ఉత్తమ నటిగా రాష్ట్ర నంది అవార్డును అందుకుంది.
జననం, విద్య
అంజలి పాటిల్ మహారాష్ట్ర లోని నాసిక్‌ ప్రాంతంలోని మరాఠీ కుటుంబంలో జన్మించింది. నాసిక్‌లోనే ఉన్నత పాఠశాలను పూర్తిచేసింది. 14 సంవత్సరాల వయస్సులో, కళారంగంపై ఆసక్తిని పెంచుకుంది. పూణే విశ్వవిద్యాలయంలోని సెంటర్ ఫర్ పెర్ఫార్మింగ్ ఆర్ట్స్‌లో చేరి 2007 జూన్ లో బంగారు పతకంతో బ్యాచిలర్ డిగ్రీని పొందింది. ఆ సంవత్సరం తరువాత, న్యూ ఢిల్లీలోని నేషనల్ స్కూల్ ఆఫ్ డ్రామాలో నాటకరంగంలో మాస్టర్స్ చేయడానికి ఎంపికయింది. అక్కడ భారతీయ, అంతర్జాతీయ సినిమా, నాటకరంగ నటులు, దర్శకులతో పనిచేసే అవకాశం లభించింది.
thumb|వరల్డ్ ప్రీమియర్ న్యూటన్ జూపాలాస్ట్ బెర్లినాలే 2017లో పంకజ్ త్రిపాఠితో పాటిల్.
కెరీర్
ప్రశాంత్ నాయర్ తీసిన హిందీ-ఇంగ్లీష్ ఇంటర్నేషనల్ ఇండిపెండెంట్ ఫిల్మ్ ఢిల్లీ ఇన్ ఎ డే సినిమాలో రోహిణి పాత్రలో మొదటిసారిగా నటించి విమర్శకుల ప్రశంసలు అందుకుంది. 2011, అక్టోబరు 13న ముంబై ఫిల్మ్ ఫెస్టివల్‌లో ఈ సినిమా ప్రదర్శించబడింది. 2012 ఆగస్టులో భారతదేశంలోని థియేటర్లలో విడుదలైంది.
అంజలి పాటిల్ 2010-11లో అంతర్జాతీయ షార్ట్ ఫిల్మ్ గ్రీన్ బ్యాంగిల్స్‌లో ప్రధాన నటిగా నటించడంతోపాటు నిర్మాతగా పనిచేసింది. ఇది విమెన్ ఇన్ ఫిల్మ్ అండ్ టెలివిజన్ ఇంటర్నేషనల్, లాస్ ఏంజిల్స్ కి భారతదేశ అధికారిక ఎంట్రీగా ఎంపిక చేయబడింది. 15 దేశాల్లోని 44 నగరాల్లో ఇంటర్నేషనల్ షోకేస్ 2012లో ఎంపిక చేయబడి ప్రదర్శించబడింది.